CELEX: C2007/223/32
Language: sk
Date: 2007-09-22 00:00:00
Title: Vec F-133/06: Žaloba podaná 11. júla 2007 – Marcuccio/Komisia

22.9.2007   
            
            
               SK
            
            
               Úradný vestník Európskej únie
            
            
               C 223/18
            
         Žaloba podaná 11. júla 2007 – Marcuccio/Komisia
   (Vec F-133/06)
   (2007/C 223/32)
   Jazyk konania: taliančina
   Účastníci konania
   
      Žalobca: Luigi Marcuccio (Tricase, Taliansko) (v zastúpení: G. Cipressa, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               určiť neexistenciu ex lege alebo subsidiárne zrušiť rozhodnutie v rozsahu, v akom zamieta žiadosť z 31. augusta 2005, ktorou žalobca žiadal menovací orgán (MO), aby mu vrátil jeho majetok nachádzajúci sa v služobnom byte v čase jeho užívania v Angole, ktorého sa Komisia predtým bez dôvodu zmocnila,
            
         
               —
            
            
               určiť neexistenciu ex lege alebo subsidiárne zrušiť v rozsahu, v akom je to nevyhnutné, rozhodnutie vydané MO 20. júla 2006, ktorým sa zamietla sťažnosť žalobcu proti spornému rozhodnutiu,
            
         
               —
            
            
               uložiť žalovanej povinnosť vrátiť žalobcovi jeho majetok,
            
         
               —
            
            
               zaviazať žalovanú, aby žalobcovi zaplatila sumu 1 000 000 eur, prípadne sumu vyššiu alebo nižšiu, ktorú Súd bude považovať za oprávnenú a spravodlivú, z titulu náhrady ujmy spôsobenej žalobcovi sporným rozhodnutím, od podania žiadosti 31. augusta 2005 alebo subsidiárne odo dňa, kedy bolo sporné rozhodnutie vydané, do dnešného dňa,
            
         
               —
            
            
               zaviazať žalovanú, aby žalobcovi zaplatila za každý deň od dnešného dňa do dňa, kedy žalovaná vydá všetky rozhodnutia týkajúce sa bezpodmienečného schválenia žiadosti z 31. augusta 2005, sumu 300 eur, prípadne sumu vyššiu alebo nižšiu, ktorú Súd bude považovať za oprávnenú a spravodlivú, splatnú prvý deň každého mesiaca vo vzťahu k nadobudnutým právam z predchádzajúceho mesiaca, z titulu náhrady ujmy spôsobenej sporným rozhodnutím od uvedeného dňa,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca uvádza na podporu svojej argumentácie tri žalobné dôvody:
   
               1.
            
            
               absolútny nedostatok odôvodnenia, ako aj nelogickosť, rozpornosť, zámena a domýšľavý charakter úvah prijatých žalovanou;
            
         
               2.
            
            
               zjavne hrubé porušenie práva;
            
         
               3.
            
            
               porušenie povinnosti starostlivosti a správneho úradného postupu.